USA on helisemässä ”leijulautojen” kanssa – teinit rakastavat niitä eivätkä välitä laista | Liikenne | HS
Päivitetty: 27.11.2015 16:23
Erilaiset leijulaudat ovat lyöneet tosissaan läpi USA:ssa, kertoo The New York Times. Timesin mukaan vehkeet ovat tämän joulun lahjalistoilla hyvin edustettuina. Lapset – ja ilmeisesti vanhemmatkin – haluavat jonkin sortin leijulaudan:Timesin haastattelema leijuautailija Madison Hirsch, 14, kertoo, kuinka hänen isänsä osti juuri laudan, jonka isä sanoi olevan tarkoitettu Madisonin pikkusiskolle ja isälle yhteiseksi.
”Mutta me kaikki tiedämme, että isä osti laitteen itselleen”, Madison kertoi Timesille.Ajoi laitteella kuka hyvänsä, hän saattaa kohdata ongelmia virkavallan kanssa.Erilaisilla leijalaudoilla on monia nimiä: leijuntalauta, swagway, itsensä tasapainottava skootteri.Näitä moottoroituja laitteita on myytävillä monia erilaisia ja erilaisilla tekniikoilla toimivina. Kaikkia yhdistää se, että niiden päällä seistään kuten skeittilaudalla ja ne tasapainottavat itse itsensä. Ohjailu tapahtuu oman ruumiin avulla.HS testasi esimerkiksi Scoodeck-nimistä laitetta, ja totesi sen hauskaksi välineeksi.Lautojen houkuttelevuutta etenkin nuorison silmissä lisää se, että niitä mainostavat useat julkkikset sosiaalisessa mediassa. Muun muassa teinipoptähti Justin Bieber, laulaja Lily Allen ja näyttelijä-muusikko Jamie Foxx esiintyvät leijuntalautavidoilla.Ongelma hauskanpidossa on se, että tällaiset laitteet ovat esimerkiksi New Yorkin osavaltiossa ja monissa kouluissa, ostareilla ja kaupoissa laittomia.Esimerkiksi New York Cityssa laitteet luetaan moottoroiduiksi kulkuneuvoiksi, joita ei voi rekisteröidä. Tämän vuoksi sellaisella liikuskelusta voidaan antaa jopa 500 dollarin sakko. Timesin mukaan poliisit kuitenkin harvoin sakottavat leijailijoita, jotka ovat pääosin vasta teini-ikäisiä.
Myös esimerkiksi Lontoossa tällaisilla laitteilla ei saa ajaa kaduilla.Kaliforniassa ensi vuoden alusta astuu voimaan laki, joka sallii leijuntalaudoilla ajamisen pyöräteillä. Tarkoituksena on palvella esimerkiksi lyhyitä työmatkoja kulkevia ihmisiä. Leijujan pitää olla vähintään 15-vuotias ja käyttää samoja turvallisuusvarusteita kuin pyöräilijän.Pienemmät yhteisöt ovat luoneet jo omia sääntöjään. Esimerkiksi eräs koulu on lähettänyt oppilaille sähköpostilla linjauksia leijuntalaudoista.”Jos sinun nähdään ajavan ilman kypärää, he (aikuiset) vievät leijuntalautasi pois”, kertoi 15-vuotias Pebble Beachin Stevensonin koulussa opiskeleva Joseph Cohen Timesille.Myös Suomessa on meneillään lakimuutos, jotta leijuntalaudoista tulisi laillisia esimerkiksi kaupunkiympäristöissä.Tällä hetkellä tällaisia laitteita saa periaatteessa käyttää vain sisätiloissa ja suljetuilla alueilla.Lakiuudistuksessa kevyet, enintään 15 km/h kulkevat laitteet rinnastettaisiin liikennesäännöissä potkulautoihin ja rullaluistimiin, eli niihin sovellettaisiin jalankulkijan liikennesääntöjä.Isompia, enintään 25 km/h kulkevia laitteita saisi käyttää polkupyöräilijän liikennesäännöillä, mutta tasapainottuvia kulkuvälineitä kuten Segwayta saisi käyttää myös jalkakäytävillä – kunhan niillä ajetaan kävelynopeutta. Vaikka leijuntalaudat ovat USA:ssa ja vielä Suomessakin periaatteessa laittomia, niitä käytetään silti.Eräs leijuntalautakäyttäjistä on alussakin mainittu Madison Hirsch.Hänen kommenttinsa perusteella laittomuus ja paheksunta eivät ole haitanneet lautailua. Pikemminkin tuntuu, että laittomuus on anarkian kätilö:Eräs vanhempi henkilö oli moittinut Madisonia, koska tämä ajeli laudallaan ostarilla. Henkilö vaati Madisonia astumaan alas laudaltaan.”Sitä en tehnyt. Minä pystyn kulkemaa laudallani nopeammin kuin hän pystyy jahtaamaan minua”, Madison sanoi Timesille.HS:n testissä Scoodeck-nimistä leijulautaa kuvailtiin näin:Sähkömoottorilla varustettu kulkupeli toimii parhaimmillaan kuin ajatus.Ajon niksit oppii yllättävän nopeasti. Muutaman laudalta putoamisen jälkeen laitteen saa haltuun ja sen logiikan sisäistää. Maahantuoja lupailee, että useimmat oppivat ajamaan sillä 10–15 minuutissa.Tasapainoskootteri kulkee hyvin asfaltilla, mutta katujen kuopat, epätasaisuudet ja korokkeet ovat sille vaikeita. Kun skootterilla huristelee Helsingin keskustassa, matka tyssää usein katukivetyksiin ja raitiovaunukiskoihin.Mutta suorilla ja tasaisilla pinnoilla tasapainoskootterilla ajelu on yhtä juhlaa. Laitteelle voisi olla käyttöä esimerkiksi suurissa toimistotiloissa tai vaikkapa lentokentillä.Mutta harjoittelua ajaminen vaatii. Tasapainoskootterin maahantuoja Scoodeck neuvoo, että ensimmäiset ajot kannattaa tehdä sisätiloissa turvallisessa ympäristössä.Kun laitteen päältä on pari kertaa pudonnut, voi tuntua, että sillä ajaminen on käytännössä mahdotonta.Mutta jos uskaltautuu sen päälle vielä pari kertaa uudestaan, huomaa yhtäkkiä hallitsevansa laitetta.Trafi on tehnyt karkean turvallisuusarvion laitteista, jotka saattavat yleistyä lainmuutoksen jälkeen.Trafin mukaan sähkökäyttöisten liikkumisvälineiden yleistymisen takia tieliikenteen loukkaantumiset lisääntyvät todennäköisimmin noin yhdellä prosentilla.Mutta pahimmillaan, jos laitteiden turvallisuus osoittautuu selvästi polkupyöräilyä heikommaksi, loukkaantumiset voisivat lisääntyä kymmenellä ja liikennekuolemat neljällä prosentilla.
Erilaiset leijulaudat ovat lyöneet tosissaan läpi USA:ssa, kertoo The New York Times. Timesin mukaan vehkeet ovat tämän joulun lahjalistoilla hyvin edustettuina. Lapset – ja ilmeisesti vanhemmatkin – haluavat jonkin sortin leijulaudan:Timesin haastattelema leijuautailija Madison Hirsch, 14, kertoo, kuinka hänen isänsä osti juuri laudan, jonka isä sanoi olevan tarkoitettu Madisonin pikkusiskolle ja isälle yhteiseksi.”Mutta me kaikki tiedämme, että isä osti laitteen itselleen”, Madison kertoi Timesille.Ajoi laitteella kuka hyvänsä, hän saattaa kohdata ongelmia virkavallan kanssa.Erilaisilla leijalaudoilla on monia nimiä: leijuntalauta, swagway, itsensä tasapainottava skootteri.Näitä moottoroituja laitteita on myytävillä monia erilaisia ja erilaisilla tekniikoilla toimivina. Kaikkia yhdistää se, että niiden päällä seistään kuten skeittilaudalla ja ne tasapainottavat itse itsensä. Ohjailu tapahtuu oman ruumiin avulla.HS testasi esimerkiksi Scoodeck-nimistä laitetta, ja totesi sen hauskaksi välineeksi.Lautojen houkuttelevuutta etenkin nuorison silmissä lisää se, että niitä mainostavat useat julkkikset sosiaalisessa mediassa. Muun muassa teinipoptähti Justin Bieber, laulaja Lily Allen ja näyttelijä-muusikko Jamie Foxx esiintyvät leijuntalautavidoilla.Ongelma hauskanpidossa on se, että tällaiset laitteet ovat esimerkiksi New Yorkin osavaltiossa ja monissa kouluissa, ostareilla ja kaupoissa laittomia.Esimerkiksi New York Cityssa laitteet luetaan moottoroiduiksi kulkuneuvoiksi, joita ei voi rekisteröidä. Tämän vuoksi sellaisella liikuskelusta voidaan antaa jopa 500 dollarin sakko. Timesin mukaan poliisit kuitenkin harvoin sakottavat leijailijoita, jotka ovat pääosin vasta teini-ikäisiä.Myös esimerkiksi Lontoossa tällaisilla laitteilla ei saa ajaa kaduilla.Kaliforniassa ensi vuoden alusta astuu voimaan laki, joka sallii leijuntalaudoilla ajamisen pyöräteillä. Tarkoituksena on palvella esimerkiksi lyhyitä työmatkoja kulkevia ihmisiä. Leijujan pitää olla vähintään 15-vuotias ja käyttää samoja turvallisuusvarusteita kuin pyöräilijän.Pienemmät yhteisöt ovat luoneet jo omia sääntöjään. Esimerkiksi eräs koulu on lähettänyt oppilaille sähköpostilla linjauksia leijuntalaudoista.”Jos sinun nähdään ajavan ilman kypärää, he (aikuiset) vievät leijuntalautasi pois”, kertoi 15-vuotias Pebble Beachin Stevensonin koulussa opiskeleva Joseph Cohen Timesille.Myös Suomessa on meneillään lakimuutos, jotta leijuntalaudoista tulisi laillisia esimerkiksi kaupunkiympäristöissä.Tällä hetkellä tällaisia laitteita saa periaatteessa käyttää vain sisätiloissa ja suljetuilla alueilla.Lakiuudistuksessa kevyet, enintään 15 km/h kulkevat laitteet rinnastettaisiin liikennesäännöissä potkulautoihin ja rullaluistimiin, eli niihin sovellettaisiin jalankulkijan liikennesääntöjä.Isompia, enintään 25 km/h kulkevia laitteita saisi käyttää polkupyöräilijän liikennesäännöillä, mutta tasapainottuvia kulkuvälineitä kuten Segwayta saisi käyttää myös jalkakäytävillä – kunhan niillä ajetaan kävelynopeutta. Vaikka leijuntalaudat ovat USA:ssa ja vielä Suomessakin periaatteessa laittomia, niitä käytetään silti.Eräs leijuntalautakäyttäjistä on alussakin mainittu Madison Hirsch.Hänen kommenttinsa perusteella laittomuus ja paheksunta eivät ole haitanneet lautailua. Pikemminkin tuntuu, että laittomuus on anarkian kätilö:Eräs vanhempi henkilö oli moittinut Madisonia, koska tämä ajeli laudallaan ostarilla. Henkilö vaati Madisonia astumaan alas laudaltaan.”Sitä en tehnyt. Minä pystyn kulkemaa laudallani nopeammin kuin hän pystyy jahtaamaan minua”, Madison sanoi Timesille.HS:n testissä Scoodeck-nimistä leijulautaa kuvailtiin näin:Sähkömoottorilla varustettu kulkupeli toimii parhaimmillaan kuin ajatus.Ajon niksit oppii yllättävän nopeasti. Muutaman laudalta putoamisen jälkeen laitteen saa haltuun ja sen logiikan sisäistää. Maahantuoja lupailee, että useimmat oppivat ajamaan sillä 10–15 minuutissa.Tasapainoskootteri kulkee hyvin asfaltilla, mutta katujen kuopat, epätasaisuudet ja korokkeet ovat sille vaikeita. Kun skootterilla huristelee Helsingin keskustassa, matka tyssää usein katukivetyksiin ja raitiovaunukiskoihin.Mutta suorilla ja tasaisilla pinnoilla tasapainoskootterilla ajelu on yhtä juhlaa. Laitteelle voisi olla käyttöä esimerkiksi suurissa toimistotiloissa tai vaikkapa lentokentillä.Mutta harjoittelua ajaminen vaatii. Tasapainoskootterin maahantuoja Scoodeck neuvoo, että ensimmäiset ajot kannattaa tehdä sisätiloissa turvallisessa ympäristössä.Kun laitteen päältä on pari kertaa pudonnut, voi tuntua, että sillä ajaminen on käytännössä mahdotonta.Mutta jos uskaltautuu sen päälle vielä pari kertaa uudestaan, huomaa yhtäkkiä hallitsevansa laitetta.Trafi on tehnyt karkean turvallisuusarvion laitteista, jotka saattavat yleistyä lainmuutoksen jälkeen.Trafin mukaan sähkökäyttöisten liikkumisvälineiden yleistymisen takia tieliikenteen loukkaantumiset lisääntyvät todennäköisimmin noin yhdellä prosentilla.Mutta pahimmillaan, jos laitteiden turvallisuus osoittautuu selvästi polkupyöräilyä heikommaksi, loukkaantumiset voisivat lisääntyä kymmenellä ja liikennekuolemat neljällä prosentilla.